GUNKUL คว้าไลเซนส์ปลูกกัญชง เดินหน้าธุรกิจเต็มสูบ
GUNKUL เผย “อย.” ได้พิจารณาอนุมัติใบอนุญาตผลิต (ปลูก) ยาเสพติดให้โทษในประเภท 5 เฉพาะกัญชง เพื่อประโยชน์ในเชิงพาณิชย์หรืออุตสาหกรรม กับบริษัทย่อย “จี.เค. สมาร์ท ฟาร์มมิ่ง” แล้ว พร้อมเดินหน้าธุรกิจเต็มสูบ
GUNKUL เผย “อย.” ได้พิจารณาอนุมัติใบอนุญาตผลิต (ปลูก) ยาเสพติดให้โทษในประเภท 5 เฉพาะกัญชง พร้อมเดินหน้าธุรกิจเต็มสูบ
8 ธ.ค. 2564

บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า ตามที่บริษัท จี.เค. สมาร์ท ฟาร์มมิ่ง จำกัด ซึ่งเป็นบริษัทย่อยของ GUNKUL ได้ยื่นขอรับใบอนุญาตเกี่ยวกับยาเสพติดให้โทษในประเภท 5 เฉพาะกัญชง กับทางสำนักงานคณะกรรมการอาหารและยา (อย.) ไปแล้วนั้น
ทั้งนี้ปัจจุบันทางสำนักงานคณะกรรมการอาหารและยา ได้พิจารณาอนุมัติใบอนุญาตผลิต (ปลูก) ยาเสพติดให้โทษในประเภท 5 เฉพาะกัญชง ใบอนุญาตที่ นม 50/2564 (ป) นม 51/2564 (ป) และนม 52/2564 (ป) เพื่อประโยชน์ในเชิงพาณิชย์หรืออุตสาหกรรม โดยรูปแบบการปลูกเป็นระบบโรงเรือน (Greenhouse) ทั้งนี้ บริษัทย่อยของบริษัทฯ จะดำเนินการยื่นขอใบอนุญาตอื่นๆ ที่เกี่ยวข้อง เพื่อให้เป็นไปแผนธุรกิจกัญชงที่ทางบริษัทฯ ได้กำหนดไว้ต่อไป